২০১৭ আফ্রিকা কাপ অব নেশন্স
২০১৭ আফ্রিকা কাপ অব নেশন্স (সংক্ষেপে: এএফসিএন ২০১৭ বা সিএন ২০১৭) যা স্পন্সর এর কারনে টোটাল আফ্রিকা কাপ অব নেশন্স হিসাবে পরিচিত, এটি আফ্রিকা কাপ অব নেশন্স এর ৩১ তম সংস্করণ ছিল। এটি আফ্রিকার একটি আন্তর্জাতিক ফুটবল প্রতিযোগিতা যা আফ্রিকান ফুটবল কনফেডারেশন (সিএএফ) দ্বারা গ্যাবনে আয়োজিত হয়েছিল। যদিও লিবিয়াতে এই প্রতিযোগিতাটি আয়োজিত হওয়ার কথা ছিল। কিন্তু তৎকালীন সময়ে লিবিয়াতে চলমান গৃহযুদ্ধের কারণে সিএএফ তার স্বাগতিক অধিকারগুলি প্রত্যাহার করে নেয়। তখন অনুষ্ঠানটি গ্যাবনে স্থানান্তর করা হয়েছিল। এ প্রতিযোগিতাটি আফ্রিকা কাপ অব নেশন্স এর ৬০ তম প্রতিষ্ঠা বার্ষিকীর ও অংশ ছিল। ফাইনালে ক্যামেরুন ২–১ গোলে সাতবারের চ্যাম্পিয়ন মিশরকে পরাজিত করে পঞ্চম বারের মত শিরোপা অর্জন করে। তৃতীয় স্থান নির্ধারণী খেলায় ঘানাকে ১-০ গোলে হারিয়ে তৃতীয় স্থান অর্জন করে বুর্কিনা ফাসো। চ্যাম্পিয়ন হিসাবে, ক্যামেরুন রাশিয়ায় ২০১৭ ফিফা কনফেডারেশন্স কাপে খেলার যোগ্যতা অর্জন করে। প্রতিযোগিতাটির আয়োজক গ্যাবন এবং পূর্বের আসরের চ্যাম্পিয়ন আইভরি কোস্ট উভয়ই গ্রুপ পর্বের তিনটি ম্যাচের নএকটিও জিততে পারিনি এবং গ্রুপ পর্ব থেকে বিদায় নেয়।